
NR.SC2014-2871/05.02.2014


                                                                                                   NICOLAE  ROBU
REFERAT

privind modificarea tarifelor pentru serviciile funerare aprobate prin H.C.L. nr.316/29.07.2010, prin indexare pentru anul 2014 cu rata inflaţiei corespunzătoare anului 2013
şi modificarea tarifelor permiselor de lucru si locurilor de veci aprobate prin H.C.L. nr.20/31.01.2012, prin indexare pentru anul 2014 cu rata inflaţiei corespunzătoare anului 2013,
tarife practicate în cimitirele aparţinând Primăriei Municipiului Timişoara
   Având în vedere faptul că serviciile funerare, de curăţenie, lucrărilor şi bunurilor necesare realizării serviciilor funerare în cimitirele aparţinând Primăriei Municipiului Timişoara au fost concesionate prin licitaţie publică, în baza H.C.L.M.T. nr.266/28.06.2005 şi H.C.L.M.T. nr.291/30.05.2013 societăţilor S.C. DenisAlex S.R.L., S.C. G.O.D. Company S.R.L. şi S.C. ADH Matkons S.R.L.

      În conformitate cu Regulamentul de funcţionare a cimitirelor şi a crematoriilor aparţinând Primăriei Municipiului Timişoara H.C.L.nr.354/25.10.2011, tarifele aferente lucrărilor şi serviciilor funerare precum şi tarifele permiselor de lucru şi concesionări locuri de veci sunt aprobate prin hotărârea Consiliului Local.

  Astfel, prin Hotărîrea Consiliului Local nr. 316/29.07.2010 s-au reactualizat cu TVA 24% începând din 01.07.2010, tarifele pentru serviciile funerare practicate în cimitirele aparţinând Primăriei Municipiului Timişoara, tarife care sunt actuale. Aceste tarife au fost majorate anterior prin H.C.L.nr.40/23.02.2010 cu rata inflaţiei pentru anul 2010.
  În luna Ianuarie 2014 s-a indexat cu rata inflaţiei, corespunzătoare anului 2013 redevenţa pe care o au de achitat la bugetul local, societăţile concesionare de mai sus, conform contractelor de concesiune.

  Astfel, se impune modificarea tarifelor pentru serviciile funerare practicate în cimitirele aparţinând Primăriei Municipiului Timişoara, prin indexarea cu rata inflaţiei stabilită pentru anul 2013, adică 3,98%.
  De asemenea se impune majorarea tarifelor permiselor de lucru şi locurilor de veci cu acelaşi procent de 3,98%, care ne-a fost comunicat de către Institutul Naţional de Statistică–Direcţia Regională de Statistică Timiş.

  Menţionăm că tarifele de concesionare a locurilor de veci şi tarifele permiselor de lucru au fost actualizate în anul 2012 cu rata inflaţiei corespunzătoare anului 2011, prin Hotărîrea Consiliului Local nr. 20/23.01.2012.                                                        
   Anexăm nota de fundamentare a tarifelor serviciilor funerare,  tarifelor permiselor de lucru şi locurilor de veci modificate cu rata inflaţiei aferente anului 2013, respectiv 3,98%, tarife care urmează a fi practicate odată cu intrarea în vigoare a prezentei hotărâri, în cimitirele aparţinând Primăriei Municipiului Timişoara.

